title: Решение на Съвета от 28 май 2001 година за създаване на Европейска мрежа за предотвратяване на престъпността

text:
Важна правна забележка

|

32001D0427

Официален вестник n° L 153 , 08/06/2001 стр. 0001 - 0003 специално чешко издание глава 19 том 04 стр. 118  - 120 специално испанско издание глава 19 том 04 стр. 118  - 120 специално унгарско издание глава 19 том 04 стр. 118  - 120 специално литвийско издание глава 19 том 04 стр. 118  - 120 LV.ES глава 19 том 04 стр. 118  - 120 MT.ES глава 19 том 04 стр. 118  - 120 PL.ES глава 19 том 04 стр. 118  - 120 SK.ES глава 19 том 04 стр. 118  - 120 специално словенско издание глава 19 том 04 стр. 118  - 120

		20010528Решение на Съветаот 28 май 2001 годиназа създаване на Европейска мрежа за предотвратяване на престъпността(2001/427/ПВР)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, по-специално член 30, параграф 1, член 31 и член 34, параграф 2, буква в) от него,като взе предвид инициативата на Френската република и Кралство Швеция,като взе предвид становището на Европейския парламент,като има предвид, че:(1) На 16 декември 1993 г. Европейският парламент прие резолюция за дребната престъпност в градовете и връзките ѝ с организираната престъпност [1], а на 17 ноември 1998 г. прие резолюция относно насоки и мерки за предотвратяване на организираната престъпност във връзка с разработването на подробна стратегия за борба с нея [2].(2) Член 29 от Договора гласи, че целта на Съюза в тази област следва да се постигне чрез предотвратяване и борба с престъпността, организирана или неорганизирана.(3) В приетия във Виена план за действие се приканва към разработване на мерки за предотвратяване на престъпността в срок от пет години след влизането в сила на Амстердамския договор.(4) Европейският съвет от Тампере на 15 и 16 октомври 1999 г. направи извода за необходимостта от разработване на мерки за предотвратяване на престъпността, за обмяна на най-добрите практики и за укрепване на мрежата от компетентни национални органи за предотвратяване на престъпността, както и за сътрудничество между специализираните в тази област органи, като посочи, че главните приоритети на това сътрудничество биха могли да бъдат детската, градската и свързаната с наркотици престъпност. За целта беше отправен призив за проучване на възможностите за осъществяване на програма, финансирана от Общността.(5) Стратегията на Европейския съюз за началото на новото хилядолетие за предотвратяване и контрол на организираната престъпност [3] изисква в препоръка № 6, Съветът да се подпомага от подходящо квалифицирани експерти по предотвратяване на престъпността като националните звена за контакт или чрез изграждане на мрежа от експерти от националните органи за предотвратяване на престъпността.(6) На няколко важни семинара и конференции по въпросите за предотвратяване на престъпността, най-вече проведените в Стокхолм през 1996 г., в Нордвик през 1997 г., в Лондон през 1998 г. и в Алгарве през 2000 г., беше отправен призив за изграждане на мрежа в Европейския съюз за развитие на сътрудничество за предотвратяване на престъпността. На конференцията на високо равнище в Алгарве също беше изтъкната необходимостта от съвместен мултидисциплинарен подход към предотвратяването на престъпността. Тази необходимост беше изтъкната също на конференцията в Сарагоса през 1996 г., на която бяха подчертани силните връзки между организираната престъпност и престъпността въобще.(7) Обществото като цяло трябва да се включи в развитието на партньорство между централните, местните и регионалните държавни органи, неправителствените организации, представителите на частния сектор и гражданите. Причините за престъпността са многобройни и поради това изискват да се предприемат мерки на различни равнища от страна на различни социални групи в партньорство с участниците с различни правомощия и опит включително гражданското общество.(8) Тъй като повечето престъпления, на които са жертви гражданите на Европейския съюз, се извършват в градските зони, трябва да се вземат предвид също политиките на съответните градски власти. При това следва да се наблегне на всички форми на насилие в градовете, които засягат нормалното функциониране на Общността,РЕШИ:Член 11. Създава се Европейска мрежа за предотвратяване на престъпността, по-долу наричана "мрежата".2. Националните представители в мрежата и секретариатът осигуряват правилното функциониране на мрежата в съответствие с настоящото решение.3. Предотвратяването на престъпността обхваща всички мерки както качествени, така и количествени, които са насочени да намалят или по друг начин да допринесат за намаляване на престъпността и чувството за несигурност на гражданите или чрез пряко възпиране на престъпните действия, или чрез политики и намеси, предназначени да намалят престъпния потенциал и причините за престъпността. То съчетава усилията на правителството, компетентните органи, органите на наказателното правораздаване, органите на местната власт и създадените от тях специализирани асоциации в Европа, частния сектор, доброволните организации, изследователите и обществото, с подкрепата на средствата за масово осведомяване.Член 21. Мрежата се състои от контактни точки, определени от всяка държава-членка.2. Всяка държава-членка определя най-много три контактни точки.3. Тези контактни точки включват най-малко един представител от компетентните национални органи за предотвратяване на престъпността във всичките ѝ аспекти.4. За контактни точки могат да се определят изследователи или университетски преподаватели, специализирани в тази област, както и други участници в предотвратяването на престъпността. Във всички случаи държавите-членки следят изследователите или университетските преподаватели и останалите участници в предотвратяването на престъпността като неправителствените организации, органите на местната власт и представителите на частния сектор да участват чрез определените контактни точки.5. Комисията също определя контактна точка. Европол и Европейският център за мониторинг и контрол на наркотиците и наркоманиите (ЕЦМКНН) се включват в работата по въпроси от тяхната компетентност. В работата могат да участват и други компетентни органи.6. Всяка държава-членка гарантира, че нейните контактни точки достатъчно добре владеят най-малко един от другите официални езици на Съюза, което им позволява да общуват с контактни точки в останалите държави-членки.Член 31. Мрежата допринася за разработване на различните аспекти на предотвратяването на престъпността на съюзно равнище и подпомага действията за предотвратяване на престъпността на местно и национално равнище. Макар и да обхваща всички видове престъпност, мрежата отделя особено внимание на детската, градската и свързаната с наркотици престъпност.2. В частност, мрежата:а) улеснява сътрудничеството, контактите и обмяната на информация и опит между държавите-членки и между националните организации, както и между държавите-членки и Комисията, другите съставни органи на Съвета и другите експертни групи и специализирани мрежи за предотвратяване на престъпността;б) събира и анализира информация за съществуващите действия за предотвратяване на престъпността, занимава се с тяхната оценка и прави анализ на най-добрите практики; събира и анализира съществуващите данни за престъпността и нейното развитие в държавите-членки с оглед да допринесе за обмислянето на бъдещи решения на национално и европейско равнище. Мрежата оказва също съдействие на Съвета и на държавите-членки при анкетни проучвания по въпроси, свързани с престъпността и нейното предотвратяване;в) допринася за определяне и развитие на основните области за научни изследвания, обучение и оценка по въпросите на предотвратяването на престъпността;г) организира конференции, семинари, срещи и други мероприятия, предназначени да популяризират обсъждането на тези конкретни въпроси, и разпространява резултатите от тях;д) организира дейности, които насърчават и подобряват обмяната на опит и най-добрите практики;е) развива сътрудничество със страните-кандидатки, с трети страни и с международни организации и органи;ж) оказва компетентно съдействие на Съвета и на Комисията в случай на необходимост и по тяхно искане с оглед да им окаже помощ по всички въпроси, касаещи предотвратяването на престъпността;з) ежегодно докладва за дейността си пред Съвета чрез компетентните работни органи и посочва областите на приоритетни действия в работната си програма за следващата година. Съветът разглежда и одобрява доклада и го препраща на Европейския парламент.Член 4С оглед успешното изпълнение на своите задачи мрежата:а) насърчава мултидисциплинарния подход;б) поддържа тесни връзки чрез контактните точки с органите за предотвратяване на престъпността, с органите на местната власт, с местните партньори и с гражданското общество, както и с изследователските институти и неправителствените организации на държавите-членки;в) създава и поддържа страница в Интернет, съдържаща редовните ѝ доклади, както и друга полезна информация, в частност кратко представяне на най-добрите практики;г) полага усилия за използване и популяризиране на резултатите от проекти за предотвратяване на престъпността, финансирани чрез програми на Съюза.Член 51. Първото заседание на мрежата ще се проведе на 28 август 2001 година.2. Мрежата се свиква на заседание най-малко един път на всеки шест месеца от действащото в момента председателство на Съвета.3. По повод заседанията на мрежата националните представители в мрежата, по един представител от всяка държава-членка, определен в съответствие с член 2, параграф 3, заседават и вземат решения по въпросите, посочени в член 5, параграф 4.4. Националните представители в мрежата приемат годишна програма за работа на мрежата включително финансовия план. В частност, те определят:- приоритетните области, подлежащи на разглеждане;- основните конкретни действия, подлежащи на извършване (семинари и конференции, изследвания и проучвания, програми за обучение и т.н.);- съдържанието на страницата в Интернет.Те изготвят също годишния доклад за дейността на мрежата.Решенията на националните представители в мрежата се приемат с единодушие.Заседанията на националните представители в мрежата се председателстват от представителя на държавата-членка, която в момента осъществява председателството на Съвета.Те заседават най-малко веднъж по време на всяко председателство. Те изготвят свой вътрешен правилник за дейността, който се приема с единодушие.5. Секретариатът на мрежата се осигурява от Комисията.6. Секретариатът на мрежата и неговата дейност се финансират от общия бюджет на Европейския съюз.7. Секретариатът отговаря за изготвянето на годишната програма за работа и годишния доклад за дейността на мрежата. Той осъществява ежедневната дейност на мрежата, като събира, анализира и разпространява информация, съвместно с националните контактни точки. Той подпомага членовете на мрежата при разпределянето, формулирането и осъществяването на проекти. Той създава и поддържа страницата на мрежата в Интернет. При изпълнение на своите функции секретариатът работи в тясно сътрудничество с националните представители в мрежата.Член 6Съветът ще направи оценка за дейността на мрежата три години след датата на приемане на настоящото решение.Член 7Настоящото решение влиза в сила от деня на приемането му.Съставено в Брюксел на 28 май 2001 годинаЗа СъветаПредседателT. Bodström[1] ОВ C 20, 24.1.1994 г., стр. 188.[2] ОВ C 379, 7.12.1998 г., стр. 44.[3] ОВ C 124, 3.5.2000 г., стр. 1.--------------------------------------------------


title: Решение (ЕС) 2017/1246 на Комисията от 7 юни 2017 година за одобряване на схемата за преструктуриране на Banco Popular Español S.A. (нотифицирано под номер С(2017) 4038)

text:
               11.7.2017

               BG

               Официален вестник на Европейския съюз

               L 178/15

         РЕШЕНИЕ (ЕС) 2017/1246 НА КОМИСИЯТА
   от 7 юни 2017 година
   за одобряване на схемата за преструктуриране на Banco Popular Español S.A.

         (нотифицирано под номер С(2017) 4038)

   (само текстът на английски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 806/2014 на Европейския парламент и на Съвета от 15 юли 2014 г. за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (1), и по-специално член 18, параграф 7, втора алинея от него,
   като има предвид, че:

               (1)

               На 7 юни 2017 г. в 05:13 ч. Единният съвет за преструктуриране (ЕСП) изпрати на Комисията схема за преструктуриране на Banco Popular Español S.A. в съответствие с член 18, параграф 7 от Регламент (ЕС) № 806/2014.

               (2)

               ЕСП посочва в схемата за преструктуриране, че всички условия за преструктуриране, изложени в член 18, параграф 1, първа алинея от Регламент (ЕС) № 806/2014, са спазени по отношение на Banco Popular Español S.A. и анализира основанията действието по преструктуриране да се счита за необходимо в защита на обществения интерес.

               (3)

               В съответствие с член 18, параграф 6 от Регламент (ЕС) № 806/2014 схемата за преструктуриране поставя Banco Popular Español S.A. в режим на преструктуриране и определя прилагането на инструмента за продажба на стопанска дейност по отношение на институцията в режим на преструктуриране. В схемата за преструктуриране се посочват и основанията всички тези елементи да се считат за подходящи.

               (4)

               Комисията е съгласна със схемата за преструктуриране. По-специално тя е съгласна с представените от ЕСП основания преструктурирането да се счита за необходимо в защита на обществения интерес в съответствие с член 5 от Регламент (ЕС) № 806/2014.

               (5)

               Поради това представената от ЕСП схема за преструктуриране следва да бъде одобрена,

         ПРИЕ НАСТОЯЩОТО РЕШЕНИЕ:
   Член 1
   Схемата за преструктуриране на Banco Popular Español S.A. се одобрява.
   Член 2
   Адресат на настоящото решение е Единният съвет за преструктуриране.

      Съставено в Брюксел на 7 юни 2017 година.

            За Комисията

         Valdis DOMBROVSKIS

            Заместник-председател

      (1)  ОВ L 225, 30.7.2014 г., стр. 1.


title: 2008/21/ЕО: Решение на Европейската централна банка от 7 декември 2007 година за изменение на Решение ЕЦБ/2001/15 от 6 декември 2001 г. относно емитирането на евробанкноти (ЕЦБ/2007/19)

text:
               4.1.2008

               BG

               Официален вестник на Европейския съюз

               L 1/7

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 7 декември 2007 година
   за изменение на Решение ЕЦБ/2001/15 от 6 декември 2001 г. относно емитирането на евробанкноти
   (ЕЦБ/2007/19)
   (2008/21/ЕО)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за създаване на Европейската общност, и по-специално член 106, параграф 1 от него,
   като взе предвид Устава на Европейската система на централните банки и на Европейската централна банка, и по-специално член 16 от него,
   като има предвид, че:

               (1)

               Съгласно член 1 от Решение 2007/503/ЕО на Съвета от 10 юли 2007 г., в съответствие с член 122, параграф 2 от Договора, относно приемането на единната валута от Кипър на 1 януари 2008 г. (1) и член 1 от Решение 2007/504/ЕО на Съвета от 10 юли 2007 г., в съответствие с член 122, параграф 2 от Договора, относно приемането на единната валута от Малта на 1 януари 2008 г. (2), Кипър и Малта отговарят на необходимите условия за приемане на еврото и дерогацията в полза на тези две държави-членки, предвидена в член 4 от Акта за присъединяване (3), се отменя считано от 1 януари 2008 г.

               (2)

               Член 1, буква г) от Решение ЕЦБ/2001/15 от 6 декември 2001 г. относно издаването на евробанкноти (4) определя „алгоритъма за разпределяне на банкноти“ и препраща към приложението към същото решение, с което се уточнява алгоритъмът за разпределяне на банкноти, прилагащ се от 1 януари 2007 г. Тъй като Кипър и Малта ще приемат еврото на 1 януари 2008 г., Решение ЕЦБ/2001/15 трябва да се измени, за да се определи алгоритъмът за разпределяне на банкноти, приложим от 1 януари 2008 г.,

         РЕШИ:
   Член 1
   Изменение на Решение ЕЦБ/2001/15
   Изменя Решение ЕЦБ/2001/15, както следва:

               1.

               Последното изречение на член 1, буква г) се заменя със следното:
               „Алгоритъмът за разпределяне на банкноти, който се прилага от 1 януари 2008 г., се конкретизира с приложението към настоящото решение“.

               2.

               Приложението към Решение ЕЦБ/2001/15 се заменя с текста на приложението към настоящото решение.

         Член 2
   Заключителна разпоредба
   Настоящото решение влиза в сила на 1 януари 2008 година.

      Съставено във Франкфурт на Майн на 7 декември 2007 година.

            Председател на ЕЦБ

         Jean-Claude TRICHET

      (1)  ОВ L 186, 18.7.2007 г., стр. 29.

      (2)  ОВ L 186, 18.7.2007 г., стр. 32.

      (3)  Акт относно условията за присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република и промените в Учредителните договори на Европейския съюз (ОВ L 236, 23.9.2003 г., стр. 33).

      (4)  ОВ L 337, 20.12.2001 г., стр. 52. Решение, последно изменено с Решение ЕЦБ/2006/25 (ОВ L 24, 31.1.2007 г., стр. 13).

      ПРИЛОЖЕНИЕ
      АЛГОРИТЪМ НА РАЗПРЕДЕЛЯНЕ НА БАНКНОТИТЕ ОТ 1 ЯНУАРИ 2008 ГОДИНА

                  Европейска централна банка

                  8,0000 %

                  Nationale Bank van België/Banque Nationale de Belgique

                  3,2615 %

                  Deutsche Bundesbank

                  27,0880 %

                  Central Bank and Financial Services Authority of Ireland

                  1,1730 %

                  Bank of Greece

                  2,3980 %

                  Banco de España

                  9,9660 %

                  Banque de France

                  18,9915 %

                  Banca d’Italia

                  16,5395 %

                  Central Bank of Cyprus

                  0,1650 %

                  Banque centrale du Luxembourg

                  0,2080 %

                  Bank Ċentrali ta’ Malta/Central Bank of Malta

                  0,0825 %

                  De Nederlandsche Bank

                  5,1395 %

                  Oesterreichische Nationalbank

                  2,6610 %

                  Banco de Portugal

                  2,2620 %

                  Banka Slovenije

                  0,4215 %

                  Suomen Pankki

                  1,6430 %

                  Общо

                  100,0000 %